Bosna i Hercegovina

Federacija Bosne i Hercegovine

Županija Posavska

Općina Orašje

Općinski načelnik

Broj: 01-02-1084/19

Orašje, 06.11.2019. godine

Na temelju članka 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije BiH“, broj 34/03 i 65/13), članka 34. Zakona o ustanovama („Narodne novine Županije Posavske“, broj 5/98), članka 2. Odluke o raspisivanju Javnog natječaja za izbor i imenovanje članova Upravnog vijeća LJZU „Ljekarna Orašje“ („Službeni glasnik Općine Orašje“, broj 1/19 ), članka 2. Odluke o raspisivanju Javnog natječaja za izbor i imenovanje članova Školskog odbora Osnovne škole Antuna Gustava Matoša Vidovice („Službeni glasnik Općine Orašje“, broj 1/18 ), članka 2. Odluke o raspisivanju Javnog natječaja za izbor i imenovanje članova Školskog odbora Osnovne škole Orašje u Orašju („Službeni glasnik Općine Orašje“, broj 1/17) i članka 2. Odluke o raspisivanju Javnog natječaja za izbor i imenovanje članova Školskog odbora Srednje strukovne škole Orašje („Službeni glasnik Općine Orašje“, broj 3/18), Općinski načelnik raspisuje

**JAVNI NATJEČAJ**

**za izbor i imenovanje kandidata na pozicije u reguliranim tijelima**

**čiji je osnivač Općina Orašje**

**I.** Raspisuje se Javni natječaj za izbor i imenovanje kandidata na pozicije u reguliranim tijelima čiji je osnivač Općina Orašje i to:

**Pozicija 1**. članovi Upravnog vijeća LJZU „Ljekarna Orašje“ i to:

- jedan (1) član, predstavnik osnivača,

- jedan (1) član, predstavnik stručnih djelatnika zdravstvene ustanove i

- jedan (1) član, predstavnik ministarstva zdravstva, rada i socijalne politike Županije Posavske.

**Pozicija 2.** član Školskog odbora Osnovne škole Antuna Gustava Matoša Vidovice i to:

- jedan (1) član iz reda osnivača i lokalne zajednice.

**Pozicija 3.** član Školskog odbora Osnovne škole Orašje u Orašju i to:

- jedan (1) član iz reda nastavnika i stručnih suradnika.

**Pozicija 4.** član Školskog odbora Srednje strukovne škole Orašje i to:

- jedan (1) član iz reda osnivača i lokalne zajednice.

**II**.Poslovi, odgovornosti i ovlasti Upravnog vijeća (pozicija 1. ovog Javnog natječaja) definirani su odredbama članka 27. Statuta LJZU „Ljekarna Orašje“ (broj UV-01/18 od dana 17.12.2018. godine). Sukladno članku 26. Statuta Upravno vijeće broji tri člana koji između sebe biraju predsjednika. Članove Upravnog vijeća imenuje i razrješava osnivač na razdoblje od četiri godine.

Imenovane osobe za svoj rad imaju pravo na naknadu u skladu sa Odlukom o utvrđivanju visine naknade za rad nadzornih odbora i upravnih vijeća, javnih poduzeća i ustanova („Službeni glasnik Općine Orašje“, broj 5/07 i 11/09), koja će se isplaćivati iz sredstava ustanove.

**III**.Poslovi, odgovornosti i ovlasti školskog odbora osnovne škole (pozicija 2. i 3. ovog Javnog natječaja) definirani su odredbama članka 81. Zakona o osnovnom školstvu („Narodne novine Županije Posavske“, broj 3/04, 4/04, 8/08, 7/12, 10/13 i 10/16). Sukladno članku 83. Zakona školski odbor broji pet članova. Članove školskog odbora imenuje i razrješava osnivač na razdoblje od četiri godine.

Rad u školskim odborima je dragovoljan i besplatan.

Mandat člana školskog odbora (pozicija 2. ovog Javnog natječaja) traje do isteka mandata članova školskog odbora imenovanih Rješenjem o razrješenju i imenovanju članova Školskog odbora Osnovne škole Antuna Gustava Matoša Vidovice („Službeni glasnik Općine Orašje“, broj 3/18).

Mandat člana školskog odbora (pozicija 3.ovog Javnog natječaja) traje do isteka mandata članova školskog odbora imenovanih Rješenjem o imenovanju članova Školskog odbora Osnovne škole Orašje, Orašje („Službeni glasnik Općine Orašje“, broj 5/17).

**IV**. Poslovi, odgovornosti i ovlasti školskog odbora srednje škole (pozicija 4. ovog Javnog natječaja) definirani su odredbama članka 46.Zakona o srednjem školstvu („Narodne novine Županije Posavske“, broj 3/04, 4/04, 3/08, 4/11, 7/12,,10/13 i 10/16). Sukladno članku 44. Zakona školski odbor broji pet članova. Članove školskog obora imenuje i razrješava osnivač na razdoblje od četiri godine.

Rad u školskim odborima je dragovoljan i besplatan.

Mandat člana školskog odbora (pozicija 4.ovog Javnog natječaja) traje do isteka mandata članova školskog odbora imenovanih Rješenjem o razrješenju i imenovanju članova Školskog odbora Srednje strukovne škole („Službeni glasnik Općina Orašje“, broj 5/18).

**V. Kandidat treba ispunjavati opće i posebne uvjete, kako slijedi:**

**a) Opći uvjeti:**

- da je državljanin Bosne i Hercegovine,

- da je stariji od 18 godina,

- da nije otpušten iz državne službe kao rezultat stegovne mjere na bilo kojoj razini u BiH u razdoblju od tri godine prije dana objavljivanja Javnog natječaja za upražnjene pozicije,

- da nije pod optužnicom Međunarodnog suda za ratne zločine (članak IX.1.Ustava Bosne i Hercegovine),

- da nije u funkciji u političkoj stranci u smislu članka 5. Zakona o ministarskim vladinim i drugim imenovanjima Federacije Bosne i Hercegovine („Službene novine Federacije BiH“, broj 34/03 i 65/13),

- da se protiv njega ne vodi kazneni postupak.

Pored navedenih uvjeta kandidati za članove Upravnog vijeća treba ispunjavati i sljedeće opće uvjete:

- da nije izabrani dužnosnik, nositelj izvršne funkcije ili savjetnik u smislu Zakona o sukobu interesa u organima vlasti u Federaciji Bosne i Hercegovine („Službene novine Federacije BiH“, broj 70/08),

- da nema osobni financijski interes u Ustanovi.

**b) Posebni uvjeti:**

- završena visoka stručna sprema (VSS/VII) odnosno prvi, drugi i treći ciklus visokog obrazovanja po Bolonjskom sustavu ili viša stručna sprema (VŠS/VI),

- najmanje 3 godine radnog staža nakon stjecanja visoke ili više stručne spreme

- da nije član više od jednog upravnog tijela.

Pored navedenih kriterija, prilikom rangiranja kandidata iz reda osnivača uzet će se u obzir komunikacijske i organizacijske sposobnosti, sposobnost za savjesno, objektivno, nepristrano i odgovorno donošenje odluka i obavljanje pozicije člana upravnog tijela, a što će se procijeniti putem intervjua.

**V. Potrebna dokumentacija koju kandidat mora dostaviti:**

- prijava u kojoj je kandidat obavezan navesti za koju poziciju i iz kojeg reda se kandidira, adresu i kontakt telefon,

- kraći životopis,

- uvjerenje o državljanstvu ili kopija CIPS-ove osobne iskaznice,

- uvjerenje o završenoj stručnoj spremi (diploma-nostrificirana sukladno Zakonu),

- uvjerenje o radnom stažu,

- uvjerenje nadležnog suda da se protiv kandidata ne vodi kazneni postupak (ne starije od tri mjeseca),

- vlastoručno potpisanu i ovjerenu izjavu na okolnosti iz točke V, podtočka a) alineja 3.4.5.7.8. i podtočka b) alineja 3.( za kandidate za poziciju 1.)

- Uvjerenje o uposlenosti u LJZU „Ljekarna Orašje“ – samo za kandidate koji se kandidiraju za poziciju člana – predstavnik stručnih djelatnika zdravstvene ustanove.

- vlastoručno potpisanu i ovjerenu izjavu na okolnosti iz točke V. podtočka a) alineja 3.4.5. i podtočka b) alineja 3. (za kandidate za poziciju 2. 3. i 4.).

Dokumenti koji se prilažu moraju biti original ili ovjerene kopije.

Nepotpune i neblagovremene prijave neće se uzeti u razmatranje.

**VI. Podnošenje prijava**

Prijave sa traženim dokazima dostavljaju se u propisno zapečaćenoj koverti, osobno na protokol u Šalter salu Općine Orašje ili putem pošte na adresu Općina Orašje, Treća ulica broj 45., 76270 Orašje,

uz naznaku: „Prijava na Javni natječaj za izbor i imenovanje na pozicije u reguliranim tijelima čiji je

osnivač Općina Orašje – pozicija \_\_“.

Javni natječaj bit će objavljen u „Službenim novinama Federacije BiH“, „Večernjem listu“, na oglasnoj ploči i službenoj web stranici općine Orašje (www.orasje.ba).

Krajnji rok za podnošenje prijava je 15 dana od dana objave natječaja u „Službenim novinama Federacije BiH“.

**VII. Ostale informacije**

Komisija za provedbu Javnog natječaja pregledat će prijave i uz poštivanje principa utvrđenih zakonom, dostaviti liste kandidata na nominaciju ovlaštenim tijelima, te Općinskom vijeću Orašje na konačno imenovanje. U slučaju kada postoje dokazi da u postupku imenovanja nisu poštovani principi i postupci utvrđeni Zakonom o ministarskim, vladinim i drugim imenovanjima Federacije Bosne i Hercegovine, zainteresirana stranka može podnijeti prigovor na konačno imenovanje Općinskom vijeću Orašje, koje je dužno kopiju žalbe proslijediti Ombudsmanu za ljudska prava BiH.

Sve informacije u vezi ovog Javnog natječaja mogu se dobiti u Službi opće uprave, branitelja i društvenih djelatnosti, kontakt telefon: 031-712-322.

Općinski načelnik

\_\_\_\_\_\_\_\_\_\_\_\_\_\_\_

Stanko Vincetić